1,500 ರೂಪಾಯಿಗೆ ಯುವಕನ ಕೊಲೆ ಮಾಡಿದ ಆರೋಪಿಗಳು ಅರೆಸ್ಟ್

ಬೆಂಗಳೂರು: 1500 ರೂಪಾಯಿಗೆ ಯುವಕನ ಕೊಲೆ ಪ್ರಕರಣದಲ್ಲಿ ಭಾಗಿಯಾಗಿದ್ದ 12 ಮಂದಿ ಆರೋಪಿಗಳನ್ನು ಕೋಣನಕುಂಟೆ ಪೊಲೀಸರು ಬಂಧಿಸಿದ್ದಾರೆ.

ಕಿರಣ್ ಜಾಕ್ಸನ್, ಕಿರಣ್ ಬಚ್ಚನ್, ವಿನೋದ್, ಪವನ್, ಶಶಾಂಕ್, ಹಾಗೂ ಪವನ್ ಕೊಲೆ ಪ್ರಕರಣದಲ್ಲಿ ಭಾಗಿಯಾದ ಆರೋಪಿಗಳು. ಜನವರಿ 4 ರಂದು ರಾತ್ರಿ ಮೆಹಬೂಬ್ ಎಂಬಾತನ ಕೊಲೆ ಮಾಡಲಾಗಿತ್ತು. ಆರೋಪಿ ಕಿರಣ್ ಹಾಗೂ ಲಲಿತ್ ಎಂಬವನ ನಡುವೆ ಈ ಹಣಕಾಸಿನ ವಿಚಾರಕ್ಕೆ ಗಲಾಟೆಯಾಗಿತ್ತು. ಲಲಿತ್ ಫ್ರೀಪೈರ್ ಎಂಬ ಗೇಮ್ ಆಡಿ ಆರೋಪಿ ಜೊತೆ 1500 ರೂಪಾಯಿ ಸೋತಿದ್ದನು. ಇದನ್ನೂ ಓದಿ: ಅತ್ಯಾಚಾರ, ದರೋಡೆ ಪ್ರಕರಣಗಳಲ್ಲಿ ಭಾಗಿಯಾಗಿರುವ ಗ್ಯಾಂಗ್ ಅರೆಸ್ಟ್

ಈ ಸಂಬಂಧ ಆರೋಪಿಯು ಹಣವನ್ನು ಕೇಳಲು ಹೋದಾಗ ಲಲಿತ್ ಹಾಗೂ ಅವನ ಸ್ನೇಹಿತರು ಆರೋಪಿ ಮೇಲೆ ಹಲ್ಲೆ ಮಾಡಿದ್ದರು. ಈ ವೇಳೆ ಲಲಿತ್ ಗುಂಪಿನಲ್ಲಿ ಮೃತ ಮೆಹಬೂಬ್ ಕೂಡ ಇದ್ದನು. ಇದೇ ಕಾರಣಕ್ಕೆ ಆರೋಪಿಯು ಗ್ಯಾಂಗ್ ಸಮೇತ ಲಲಿತ್ ಮೇಲೆ ಹಲ್ಲೆ ಮಾಡಲು ತೆರಳಿತ್ತು. ಆದರೆ ಲಲಿತ್ ಸಿಗದೆ ಮೆಹಬೂಬ್ ಸಿಕ್ಕಿದ್ದು, ಮನಸೋ ಇಚ್ಚೆಯಂತೆ ಮೃತನ ಮೇಲೆ ಹಲ್ಲೆ ಮಾಡಿದ್ದರು. ಇದನ್ನೂ ಓದಿ: ರೈತ ಗೀತೆ ಮೂಲಕ ಮೇಕೆದಾಟು ಪಾದಯಾತ್ರೆಗೆ ಕಾಂಗ್ರೆಸ್‌ ಚಾಲನೆ

ಕೋಣನಕುಂಟೆ ಠಾಣಾ ವ್ಯಾಪ್ತಿಯ ಎಕೆ ಕಾಲೋನಿಯಲ್ಲಿ ಈ ಘಟನೆ ನಡೆದಿತ್ತು.